། །
༄༅། །ཀྱེ་རྡོར་ལུས་དཀྱིལ་གྱི་དབང་གི་བྱ་བ་མདོར་བསྡུས་པ། བླ་མ་དམ་པའི་
ཞབས་ལ་ཕྱག་འཚལ་ལོ། །བྱིན་རླབས་མདོར་བསྡུས་ཆོ་ག་ཡི། །སྙན་བརྒྱུད་བྲི་བར་
མི་རུང་ཡང༌། །སྐྱེས་བུ་དམ་པས་གསོལ་བཏབ་པས། །ཅུང་ཟད་བྲི་ལ་བཟོད་པར་
མཛོད། །བྱིན་གྱིས་བརླབས་ཤིང་སྣོད་དག་པར་བྱེད་པའི་ཆོ་ག་མདོར་བསྡུས་པ་འདི་
་དོན་གསུམ་ལས། སྔོན་འགྲོ་ནི། བླ་མ་མཚན་ཉིད་དང་ལྡན་པ། སྔར་ལས་ཀྱི་
ཆོ་ག་མཐོང་ཞིང་། དབང་གི་བརྒྱུད་པ་མ་ཆད་པར་ཡོད་པ། རྗེས་སུ་གནང་བ་
ཁྱད་པར་ཅན་ཐོབ་པ། ལྷག་པའི་ལྷའི་བཟླས་བསྒོམ་དང་མི་འབྲལ་བའི་བླ་
མས། སློབ་མ་གསང་སྔགས་དང་། བླ་མ་ལ་དད་ཅིང་གུས་པ། གསང་སྔགས་ལ་
སོགས་པའི་ཐོས་བསམ་བག་རེ་ཙམ་བྱས་པ། ཆོ་ག་ཉུང་ལྡན་ལ་ཡང་ཡིད་ཆེས་
པ། བློ་མི་རྒོད་ཅིང་དམ་ཚིག་དང་ལྡན་པའི་གང་ཟག་ལ། བྱིན་རླབས་བྱེད་པར་
འདོད་པས་གནས་ཁང་དབེན་པར་ཕྱགས་དར་དང༌། ཆག་ཆག་གདབ། བླ་བྲེ་
དང་། རྟེན་དང༌། མཆོད་པ་རྒྱ་ཆེར་བཤམ། ཚོགས་དང་ཡོ་བྱད་འབྱོར་ཚད་ཀྱིས་
ཆེར་བཤམ། ཐོད་པ་མཚན་ཉིད་དང་ལྡན་པ་དུམ་བུ་གཅིག་པ་ལ་སོགས་པའི་ནང་
དུ་ཆང་ཕུད་དང་བདུད་རྩི་སྦྱར་བ་བཤམ། བུམ་པ་གཙང་མ་ལ་དཀར་ཞལ་བྱས་
པར་ཆུ་གཙང་མ། སྨན་ལྔ། འབྲུ་ལྔ། སྙིང་པོ་ལྔ། དྲི་ལྔ། རིན་པོ་ཆེ་ལྔ། བདུད་
རྩི་ལྔ་དང་བཅས་པ་བླུགས་ལ། རས་ཀྱི་མགུལ་ཆིངས་བྱ། འབྲས་བུ་ཅན་གྱིས་ཁ་
-361-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ཡི་
བརྒྱན་ལ། མཎྜལ་གྱི་སྟེང་དུ་མཉྫི་ལ་བཞག །གཞན་ཡང་ནས་བསྡུས་པའི་ཕྲེང་
བ། དར་དམར་པོ་དང་བཅས་པ་དང༌། གདོང་གཡོགས་དར་དམར་པོ་བཤམས་
ལ། དེ་ནས་བླ་མ་ཉིད་གདན་ལ་བཞུགས། དམ་ཚིག་དང་ལྡན་པའི་སློབ་མ་རྣལ་
འབྱོར་པ་གཞན་ཡོད་ནའང་གྲལ་རིམ་གྱིས་བཞུགས་ལ། དང་པོ་བླ་མ་ལ་ཕྱག་དང་
མཎྜལ་དབུལ། དེ་ནས་གྲལ་ལ་འཁོད། ལས་ཀྱི་སློབ་མས་གསོལ་བ་གདབ།
གེ་བརྒྱ་པ་གདོན། སྲུང་འཁོར་དང་རང་རང་གི་བསྐྱེད་པའི་རིམ་པ་བརྟན་པོར་
བསྒོམས་ལ། བླ་མས་ལུས་ཀྱི་དཀྱིལ་འཁོར་ཇི་ལྟ་བ་བཞིན་བསྒོམ། ལམ་གྱི་དབང་
རྒྱས་འབྲིང་བསྡུས་པ་གང་རུང་བླངས་ལ་བཟླས་པ་བྱ། དེ་ནས་ལྷ་དང་བླ་མ་བསམ་
གྱིས་མི་ཁྱབ་པ་མདུན་གྱི་ནམ་མཁར་སྤྱན་དྲངས་ལ། དེ་ལ་མཆོད་བསྟོད་བདུད་རྩི་
མྱང་བ་རྒྱས་པར་བྱ། དེ་ནས་ཚོགས་བྱིན་གྱིས་བརླབས་ལ་ཕུད་གཏོར་མ་ལ་
དབུལ། གཏོར་མ་རྣམས་སོ་སོར་རྒྱས་པར་བསྔོ། དེ་ནས་ཚོགས་ལ་ཚུལ་བཞིན་དུ་
རོལ། དེ་ནས་བྱིན་རླབས་འདོད་པའི་སློབ་མ་རྣམས་ཕྱི་རོལ་དུ་དྲི་ཞིམ་པོའི་ཆུས་
ཁྲུས་བྱས་ལ། ནང་དུ་འོང་སྟེ། བླ་མ་ལ་མཎྜལ་ཕུལ་ལ། སྔར་དབང་མ་ཐོབ་ན་
འཇུག་པར་བྱ་སྟེ། ལག་ཏུ་མེ་ཏོག་ཐོགས་ལ་ཞུ་བ་འབུལ་བ་ནི། སངས་རྒྱས་ཐམས་
ཅད་འདུས་པའི་གཙོ། །དཔལ་ལྡན་བླ་མ་རྡོ་རྗེ་འཆང༌། །ཁྱེད་ཀྱི་ཐུགས་རྗེའི་བཀའ་
དྲིན་གྱིས། །བདག་ལ་བྱིན་གྱིས་བརླབ་པར་ཞུ། །ཞེས་ལན་གསུམ་དུ་བརྗོད་དུ་གཞུག་
གོ། །དེ་ནས་ཡང་བླ་མས་སློབ་མ་ལ་འདི་སྐད་བརྗོད། ཁྱེད་ཀྱིས་མ་གྲོལ་བ་རྣམས་
གྲོལ་བར་བྱ་བའི་ཕྱིར་དང༌། མ་བསྒྲལ་བ་རྣམས་བསྒྲལ་བར་བྱ་བའི་ཕྱིར་
དང་། དབུགས་མ་ཕྱུང་བ་རྣམས་དབུགས་དབྱུང་བར་བྱ་བའི་ཕྱིར་དང་། ཡོངས་
སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་ལས་འདའ་བར་བྱ་བའི་ཕྱིར་
དང་། སེམས་ཅན་ཐམས་ཅད་འཁོར་བ་སྡུག་བསྔལ་གྱི་ཕུང་པོ་ལས་བསྒྲལ་བར་བྱ་
-362-

ཀྱེ་རྡོར་ལུས་དཀྱིལ་གྱི་དབང་གི་བྱ་བ་མདོར་བསྡུས་པ།
བའི་ཕྱིར། བདག་ལ་བླ་མ་ཞུ་བར་སྤྲོའམ། ཞེས་ལན་གསུམ་དུ་བརྗོད་དོ། །སློབ་
མས་ཀྱང་ཤིན་ཏུ་སྤྲོ་ལགས་སོ། །ཞེས་ལན་གསུམ་དུ་བརྗོད་དོ། །དེ་ནས་བླ་མས་
ཐུན་མོང་གི་གདམས་ངག་བསྟན་ཏེ། དང་པོ་འཁོར་བ་ལ་སྐྱོ་བ་བསྐྱེད་དུ་
གཞུག །དལ་འབྱོར་ཐོབ་པར་དཀའ་བ་དང་། མི་རྟག་པ་དང་། འཁོར་བའི་ཉེས་
དམིགས་ལ་སོགས་པས་སྐྱོ་བ་བསྐྱེད། བྱིན་གྱིས་བརླབ་པ་དང༌། མྱ་ངན་ལས་འདས་
པ་ལ་སྤྲོ་བ་བསྐྱེད། དབང་དང་བྱིན་རླབས་ཀྱིས་སྔར་བྱས་པའི་སྡིག་པ་ཐམས་ཅད་
འདག །ཚུལ་བཞིན་ཐོབ་ན། ཕྱིས་སྐྱེ་བ་མི་ལེན་པ་ལ་སོགས་པས་སྤྲོ་བ་
བསྐྱེད། བདེ་ཆེན་ཐེག་པ་འདི་ལ་ནི། །ཕྱིན་ཆད་འཆི་བ་ཡོད་མིན་ཏེ། །ཞེས་པ་
ནས་རྒྱུད་དག་པར་བྱ་བའི་ཕྱིར་རྒྱུན་བཤགས་བྱ་སྟེ། ལད་མོ་བྱེད་དུ་བཅུག་ལ། རྡོ་
རྗེ་མཁའ་འགྲོ་བླ་མ་དང༌། ཕྱོགས་བཅུའི་སངས་རྒྱས་ཐམས་ཅད་དང༌། བྱང་ཆུབ་
སེམས་དཔའ་དང་། དཀྱིལ་འཁོར་གྱི་འཁོར་ལོའི་ལྷ་ཚོགས་བདག་ལ་དགོངས་སུ་
གསོལ། བདག་གིས་ཚེ་འཁོར་བ་ཐོག་མ་མེད་པ་ནས་ཐ་མ་ད་ལྟ་ཡན་ཆད་དུ་སྡིག་
པ་མི་དགེ་བའི་ལས་བགྱིས་པ་དང་། བགྱིད་དུ་སྩལ་བ་དང་། གཞན་བགྱིད་པ་ལ་
རྗེས་སུ་ཡི་རང་བ་རྣམས་མཐོལ་ལོ་བཤགས་སོ། །སླད་ཆད་ཀྱང་སྡོམ་པར་བགྱིད་
ལགས་སོ། །ཞེས་ལན་གསུམ་བརྗོད་ཅིང་། དེའི་དོན་དྲན་པར་བྱའོ། །དེ་ནས་
བདག་ལ་དགོངས་སུ་གསོལ། ཡན་ཆད་སྔར་དང་འདྲ་བ་ལ། བདག་གིས་གཞན་
གྱི་དགེ་བའི་རྩ་བ་ལ། འདོད་ཆགས་དང་། ཞེ་སྡང་དང༌། ཕྲག་དོག་མེད་པའི་
སྒོ་ནས་རྗེས་སུ་ཡི་རང་བར་བགྱིའོ། །ཞེས་ལན་གསུམ་བརྗོད་དོ། །བསྔོ་བ་ནི།
བདག་གིས་དུས་གསུམ་དུ་བསགས་པའི་དགེ་བའི་རྩ་བ་འདི་དག་ཀྱང་། བླ་ན་མེད་
པའི་བྱང་ཆུབ་ཆེན་པོར་ཡོངས་སུ་བསྔོ་བར་བགྱིའོ། །སྐྱབས་སུ་འགྲོ་བ་ནི། བདག་
དུས་འདི་ནས་བཟུང་ནས་སྙིང་པོ་བྱང་ཆུབ་ལ་མཆིས་ཀྱི་བར་དུ། རྐང་གཉིས་རྣམས་
-363

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ཀྱི་མཆོག་སངས་རྒྱས་ལ་སྐྱབས་སུ་མཆིའོ། །ཞི་བ་འདོད་ཆགས་དང་བྲལ་བ་རྣམས་
ཀྱི་མཆོག་ཆོས་ལ་སྐྱབས་སུ་མཆིའོ། །ཚོགས་རྣམས་ཀྱི་མཆོག་འཕགས་པ་ཕྱིར་མི་ལྡོག་
པའི་དགེ་འདུན་ལ་སྐྱབས་སུ་མཆིའོ། །དགོངས་གསོལ་གྱི་རྗེས་ལ། སྔོན་ཡང་དག་
པར་རྫོགས་པའི་སངས་རྒྱས་རྣམས་ཀྱིས་སེམས་ཅན་ཐམས་ཅད་ཀྱི་དོན་དུ་བྱང་ཆུབ་
ཀྱི་མཆོག་ཏུ་སེམས་བསྐྱེད་པ་དེ་བཞིན་དུ། བདག་གིས་ཀྱང་སེམས་ཅན་ཐམས་ཅད་
ཀྱི་དོན་དུ་སངས་རྒྱས་ཐོབ་པར་བྱས་ལ། སེམས་ཅན་མ་གྲོལ་བ་རྣམས་དགྲོལ་བར་
བགྱིའོ། །མ་བསྒྲལ་བ་རྣམས་བསྒྲལ་བར་བགྱིའོ། །དབུགས་མ་ཕྱུང་བ་རྣམས་
དབུགས་དབྱུང་བར་བགྱིའོ། །ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་
མྱ་ངན་ལས་བཟླ་བར་བགྱིའོ། །ཞེས་སེམས་བསྐྱེད་ལ། དེ་ནས་གསང་སྔགས་ཀྱི་
དམ་ཚིག་དང་སྡོམ་པ་དབོག་པ་ནི། ཇི་ལྟར་དུས་གསུམ་མགོན་པོ་རྣམས། །ཞེས་
པ་ནས། སེམས་ཅན་མྱ་ངན་འདས་ལ་དགོད། །ཅེས་པའི་བར་དུ་ལད་མོ་བྱེད་དུ་
གཞུག་གོ། །དེ་ནས་བྱིན་གྱིས་བརླབ་པ་ནི། གདོང་རས་བཅིངས་ལ། སློབ་མའི་
གནས་གསུམ་དུ་ཡི་གེ་འབྲུ་གསུམ་བསྒོམ། དེ་ནས་མཚན་མ་གསུམ་དེ་ལ་ཡི་གེ་འབྲུ་
གསུམ་གྱིས་མཚན་པ་བསམས་ལ། དེ་ལ་སངས་རྒྱས་དང་བྱང་ཆུབ་སེམས་དཔའ་
བསམ་གྱིས་མི་ཁྱབ་པ་སྤྱན་དྲངས་ཏེ་བསྟིམས་ལ་བྱིན་གྱིས་བརླབ། དེ་ནི་སློབ་མ་
དང་བླ་མ་གཉིས་ཀས་བསྒོམ། དེ་ནས་སློབ་དཔོན་གྱིས་སློབ་མ་ལ་དམ་བསྒྲག་
སྟེ། དེ་རིང་ཕྱིན་ཆད་ཁྱེད་ཀྱི་ཧེ་རུ་ཀ་ང་ཡིན་གྱིས། ངས་འདི་བྱོས་ཤིག་ཅེས་བསྒོ་
བ་དེ་བུ་ཁྱོད་ཀྱིས་བྱ་དགོས་སོ།། །གལ་ཏེ་མ་བྱས་ན། མི་བདེ་བ་མ་སྤངས་པར་ཚེའི་
དུས་བྱས་ནས། སེམས་ཅན་དམྱལ་བ་ཆེན་པོར་ལྟུང་བར་འགྱུར་ཏ་རེ། འདི་ནི་ཁྱོད་
ཀྱི་དམྱལ་བའི་ཆུ། །དམ་ཚིག་འདས་ན་སྲེག་པར་བྱེད། །དམ་ཚིག་བསྲུང་ན་དངོས་
གྲུབ་ནི། །རྡོ་རྗེ་བདུད་རྩིའི་ཆུ་འདིས་འགྲུབ། །སརྦ་པཉྩ་ཨ་མྲྀ་ཏ་ཨུ་ད་ཀ་ཧཱུཾ། ཞེས་
-364

ཀྱེ་རྡོར་ལུས་དཀྱིལ་གྱི་དབང་གི་བྱ་བ་མདོར་བསྡུས་པ།
པས་མནའ་ཆུ་བླུད། དེ་ནས་དཀྱིལ་འཁོར་གྱི་དམ་བསྒྲག་སྟེ། དེང་ཁྱོད་དཔའ་བོ་
དང་རྣལ་འབྱོར་མ་རྣམས་ཀྱི་ནང་དུ་ཞུགས་ཀྱིས། བྱིན་རླབས་གང་གིས་དེ་བཞིན་
གཤེགས་པ་ཐམས་ཅད་ཀྱི་དངོས་གྲུབ་ཀྱང་བསྐྱེད་པར་བྱེད་ན། དངོས་གྲུབ་གཞན་
ལྟ་སྨོས་ཀྱང་ཅི་དགོས། དེ་ལྟ་བུའི་ཡེ་ཤེས་བྱིན་རླབས་དེ་ཁྱོད་ཀྱི་རྒྱུད་ལ་བསྐྱེད་པར་
བྱ་ཡིས། ཁྱོད་ཀྱིས་དཀྱིལ་འཁོར་ཆེན་པོ་མ་མཐོང་བ་རྣམས་ལ་སྨྲ་བར་མ་བྱེད་
ཅིག །ཧེ་རུ་ཀ་དཔལ་དེང་ཁྱོད་ཀྱི། །སྙིང་ལ་ཡང་དག་འཇུག་པར་མཛད། །གལ་
ཏེ་ཚུལ་འདི་སྨྲས་ན་ནི། །དེ་མ་ཐག་ཏུ་བྲལ་ཏེ་གཤེགས། །ཨོཾ་བཛྲ་བནྡྷ་ཏྲ་ཐ། ཞེས་
བརྗོད་ལ་སྡིག་པ་ཕྲལ་ལ་ང་ལ་བརྟེན་ལ་ཁྱེད་རང་རྫོགས་པའི་སངས་རྒྱས་ཐོབ་པར་
བྱའོ། །སྙམ་དུ་སེམས་བསྐྱེད་ཅིག་བྱས་ལ། དབང་བསྡུས་པ་འདི་ལ་རིམ་པ་བཞིན་
བྱིན་གྱིས་བརླབ་པར་བྱ་སྟེ། དང་པོ་བརྒྱུད་པའི་རིམ་པས་བྱིན་གྱིས་བརླབ་པ་
ནི། སེམས་མ་ཡེངས་པར་བྱས་ལ། བླ་མ་དང་སློབ་མ་གཉིས་ཀས་སློབ་མའི་སྤྱི་བོར་
པད་མ་འདབ་བརྒྱད་བསྒོམ། དེར་ཉི་མ་དང་ཟླ་བ་སུམ་རྩེག་བསྒོམ། དེའི་སྟེང་
དུ་རྩ་བའི་བླ་མ་བསྒོམ། དེའི་སྤྱི་བོའི་སྟེང་དུ་གོང་མའི་བླ་མ་ལ་སོགས་པ། སྤྲུལ་
པའི་སྐུ་ཡེ་ཤེས་ཀྱི་མཁའ་འགྲོ་མའི་བར་དུ་བསམས་ལ། ཆོས་ཀྱི་དབྱིངས་རང་བཞིན་
གྱི་གནས་ནས་ཀྱང་། བླ་མ་རྣམས་སྤྱན་དྲངས་ལ་བསྟིམ། སྔགས་དང་མཆོད་པ་
དང་། མོས་པ་དང་། གུས་པ་ཁྱད་པར་ཅན་བྱས་ལ། གོང་མ་གོང་མ་ཞུ། འོག་
མ་འོག་མ་ལ་ཐིམ། མཐར་རྩ་བའི་བླ་མ་ཉིད་ཞུ་སྟེ། སྒྲ་དཀྲོལ། རྡོ་རྗེའི་གླུ་བླང་
ཞིང་། བདག་ཉིད་ཀྱི་སྤྱི་བོར་བསྟིམས་པས་བླ་མ་དེ་རྣམས་ཀྱི་སྐུ་གསུང་ཐུགས་གཅིག་
ཏུ་འདྲེས་ཏེ། བདེ་སྟོང་སྤྲོས་བྲལ་དུ་བྱིན་གྱིས་བརླབ་པར་བསམས། དེ་ནས་སྔར་
དབང་ཐོབ་ན་ཡི་དམ་དུ་སྐད་ཅིག་གིས་བསམ། མ་ཐོབ་ན་བླ་མ་ཉིད་ཀྱི་ཐུགས་དམ་
དུ་མོས་པ་བྱེད་དུ་བཅུག་ལ། ཡེ་ཤེས་པ་བསམ་གྱིས་མི་ཁྱབ་པ་སྤྱན་དྲངས་ལ་
-365-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་
མ་བདུན་པ།
བསྟིམ། དེས་ལུས་ཀྱི་དྲི་མ་སྦྱོང་བའོ། །དེ་ནས་སྔགས་ཀྱི་རིམ་པས་བྱིན་གྱིས་བརླབ་
པ་ནི། རང་གི་ལུས་ལ་རྩའི་འཁོར་ལོ་བཞིའི་ལྟེ་བ་ལ་ཡིག་འབྲུ་བཞི་ཨ་བ་
ཙ་དྷུ་ཏཱི་དང་
བཅས་པ་བསམས་ལ། སྟེང་རླུང་འོག་རླུང་གཉིས་ཅུང་ཟད་ཁ་སྦྱར་ལ། དེ་ནས་
བཤང་སྒོའི་རླུང་གཡོས། སུམ་མདོའི་མེ་སྦར། དེས་ཨཾ་བསྲོས་ཏེ། ཨཾ་ལས་མེ་འབར་
བས་ལྟེ་བའི་འཁོར་ལོ་མེའི་འོད་ཀྱིས་ལྟེམ་ཁྱེངས(ཁེངས)། དེ་ནས་མེ་ཨ་བ་དྷུ་ཏཱི་
ནས་སོང༌། སྙིང་ཁའི་འཁོར་ལོ་ཁྱེངས(ཁེངས)། མགྲིན་པའི་འཁོར་ལོ་མེས་
ཁྱེངས(ཁེངས)། དེ་བཞིན་དུ་སྤྱི་བོའི་འཁོར་ལོ་ཁྱེངས(ཁེངས)ཏེ་ཧཾ་ཞུ་ནས་བྱང་སེམས་
དཀར་(ལ)བསིལ་བས་སྤྱི་བོའི་འཁོར་ལོ་ཁྱེངས(ཁེངས)། དེ་ནས་ཨ་བ་དྷུ་ཏཱི་ནས་
བབས། མགྲིན་པ་དང་། སྙིང་ཁ་དང༌། ལྟེ་བ་རིམ་གྱིས་ཁྱེངས(ཁེངས)ཏེ། ལུས་
ཐམས་ཅད་བདེ་ཁྲིལ་ལེ་བ་ལ་ཤེས་པ་གཏད། དེས་ངག་གི་དྲི་མ་དག་པར་བྱེད་པ་
ཡིན། དེ་ནས་ཡེ་ཤེས་ཀྱི་རིམ་པས་བྱིན་གྱིས་བརླབ་པ་ནི། རང་སེམས་བདེ་བའི་
ཉམས་དང་ལྡན་པ་དེ། མདུན་གྱི་བར་སྣང་ལ་བཏོན་ལ། དབྱིབས་དང་ཁ་དོག་
ཏུ་བཙལ་བས་མ་རྙེད་དེ་སྟོང་པར་བསམ། རང་གི་ལུས་འདི་ཡང་སྤྱི་བོ་ནས་རྐང་
མཐིལ་ཡན་ཆད་ཡལ་གྱིས་ཡལ་ནས་སྟོང་པར་བསམ། དེས་སེམས་ཀྱི་དྲི་མ་སྦྱོང་
བར་བྱེད་པ་ཡིན། དེ་ནས་གསང་བའི་རིམ་པ་ནི། དེ་ལྟར་རང་དང་སྣང་བ་ཐམས་
ཅད་སྟོང་པ་སྤྲོས་བྲལ་གང་དུ་ཡང་མི་གཡོ་བར་འཇོག་པའོ། །དེས་ལུས་ངག་ཡིད་
གསུམ་མཐའ་དག་གི་དྲི་མ་སྦྱོང་བའོ། །དེ་ལྟར་བྱིན་གྱིས་བརླབས་ནས། ལག་ཏུ་
མེ་ཏོག་ཐོགས་ལ་བླ་མ་ལ་ཕྱག་བྱས་ལ། སྤྱན་སྔར་པུས་མོ་ས་ལ་བཙུགས་ལ་སྡོད་དུ་
གཞུག །བླ་མས་ལུས་ཀྱི་དཀྱིལ་འཁོར་གྱི་ལྷའི་ང་རྒྱལ་བརྟན་པོར་བཞུགས་པ་ལ། མེ་
ཏོག་གཏོར་ཏེ། པྲ་ཏིཉྩ་ཧོ། ཞེས་བརྗོད་དོ། །དེ་ནས་པྲ་ཏི་གྲྀཧྞ་ས་མི་མཾ། སཏྭ་
མཧཱ་བཱ་ལ། ཞེས་མེ་ཏོག་སླར་སློབ་མའི་སྤྱི་བོར་བཅིངས་ལ། ཧེ་བཛྲ་པ་ཤྱ། ཞེས་
-366

ཀྱེ་རྡོར་ལུས་དཀྱིལ་གྱི་དབང་གི་བྱ་བ་མདོར་བསྡུས་པ།
པས་གདོང་གཡོགས་ཕྱེ་ལ། སྤྱི་བོ་ནས་གསང་གནས་ཡན་ཆད་ཀྱི་ཕོ་བྲང་ལྔའི་གཞལ་
ཡས་དང་བཅས་པ་བསྟན་ལ།
ཁྱད་པར་དུ་མེ་ཏོག་གང་དུ་ཕོག་པའི་ལྷ་ངོ་
བསྟན། འོད་ལས་འོད་ཆད་པ་ལྟར་རང་ལ་ཐིམ་པ་སྒོམས་ཤིག་ཅེས་བརྗོད། དེ་
ནས་བླ་མའི་ལུས་ཀྱི་ལྷ་ལ་ཕྱག་བྱས་ནས། རང་གི་སྡོད་སར་བསྡད། དེ་བཞིན་དུ་
སློབ་མ་དུ་ཡོད་པ་ལ་བྱ། དེ་རྣམས་ནི་འཇུག་པའི་ཆོ་ག་སྟེ། སྔར་དབང་མ་ཐོབ་
པ་རྣམས་ལ་དེ་བཞིན་དུ་དགོས་སོ། །སྔར་དབང་ཐོབ་པ་རྣམས་ལའང་དེ་ལྟར་བྱས་
ཀྱང་འགལ་བ་མེད། མ་བྱས་ཀྱང་ཆོག་གོ། །དེ་ནས་དངོས་གཞི་ནི། སྐབས་
འདིར། ཆུ། ཅོད་པན། རྡོ་རྗེ། དྲིལ་བུ། མིང་དང་ལྔ་སྟེ། རིག་པའི་དབང་ལྔ་
བསྐུར་ཀྱང་བཏུབ་གསུང་། ་མ་གྲུབ་ན་འདི་ལྟར་བྱ་གསུང༌། རང་གི་ཐུགས་ཁ་
ནས་འོད་ཀྱི་རྩེ་མོ་ལས་འཕྲོས་པའི་ཧེ་རུ་ཀ །རིགས་ལྔ་དང་། བྱང་ཆུབ་སེམས་
དཔའ་དང་། རིག་པའི་ལྷ་མོ་སངས་རྒྱས་སྤྱན་མ་ལ་སོགས་པ་དང༌། གཟུགས་རྡོ་
རྗེ་མ་ལ་སོགས་པ་དང་། ཁྲོ་བོ་བཅུ་རྣམས་སྤྱན་དྲངས་ལ། ཕྱི་ནང་གསང་གསུམ་
གྱི་མཆོད་ནས། མགོན་པོ་དེ་བཞིན་གཤེགས་པ་ཐམས་ཅད་ཀྱིས་མངོན་པར་ད